tomron87/hebrew-wikipedia-sentences-corpus huggingface dataset:
במשך קרוב ל-50 שנה, החל משנת 1948, שימש מנצח ראשי בתיאטרון האופרה המפורסם, לה סקאלה, מילאנו, ובין השנים 1968-1966 כיהן כמנהל מוזיקלי ואמנותי בתיאטרון.
הופעתו הראשונה במטרופוליטן אופרה כלשהו הייתה ב-11 באוקטובר 1976. הוא ניצח שם על שמונה הפקות של האופרה איל טרובטורה מאת מלחין האופרות האיטלקי, ג'וזפה ורדי.
בהשתתפותו, ההקלטות הראשונות היו של הניצוח על האופרה לה סונמבולה מאת בליני.
אותה ביצע בתפקיד ראשי זמר האופרה ניקולאי גדה בשנת 1954. עוד אופרה שהוקלטה ועליה ניצח היא הלומברדים במסע הצלב הראשון מאת ורדי שבוצע על ידו בשנת 1984.
בין יצירותיו היו קונצ'רטי, וביניהן "קונצ'רטו ברגמסקו", "השיר של אלכסנדר הקדוש" וסונאטות.
אשתו האחרונה הייתה זמרת הסופרן דניה מאצולה-גאוואצני.
בינואר 1993, בגיל 83, ניצח על האופרה "אסקלארמונדה" של המלחין הצרפתי ז'יל מאסנה בתיאטרו מאסימו בפלרמו, כשאשתו בתפקיד הראשי.
הייתה זו הפעם הראשונה בה ניצח על אופרה זו.
ג'נאנדראה גאוואצני מת ב-5 בפברואר 1996.
ג'נבאי 750 הוא מיניוואן מתוצרת יצרנית הרכב הסינית Jinbei (בסינית: 華頌) אשר מיוצר משנת 2017 ועד היום בסין.
Jinbei הוקמה בשותפות מיזם משותף בין Brilliance Auto (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance.
דגם ה-"ג'נבאי 750" הוצג לראשונה ב-13 באפריל 2015 בתערוכת הרכב הבין-לאומית של שאנגחאי.
ג'נבאי S70 (בסינית: 蒂阿兹, באנגלית: Jinbei S70, קרוי גם: Jinbei Tjatse) הוא קרוסאובר מתוצרת יצרנית הרכב הסינית Jinbei (בסינית: 華頌) אשר מיוצר משנת 2016 ועד היום בסין.
מנועי בנזין: 1.5 ליטר, 1.8 ליטר (מגדש טורבו).
ג'נאן באו (בסינית מדוברת: 鲍哲南) נולדה בשנת 1970. באו היא פרופסור להנדסת כימית ומדעי החומר באוניברסיטת סטנפורד.
היא ידועה בשל מחקרה על טרנזיסטורים אורגניים ומוליכים למחצה אורגניים.
בשנת 2015 נבחרה באו לאחת מעשרת האנשים הנחוצים ביותר לעתיד האנושות, על פי מגזין" Nature" בזכות עבודתה על ביגוד אשר כולל בתוכו רכיבים אלקטרוניים.
המחקר שלה כלל גם פיתוח של ביגוד אלקטרוני המשמש כעור מלאכותי ומאפשר תחושת מגע כמו בעור טבעי.
ג'נאן באו נולדה בשנת 1970, בעיר נאנג'ינג במחוז ג'יאנגסו אשר בסין.
באו נולדה לשני הורים חוקרים, אשר זיהו את הפוטנציאל שלה ככימאית מגיל צעיר.
בשנות ה-80 החליטו הוריה לעבור לארצות הברית, לשיקגו, אילינוי.
באו הייתה צריכה לעבוד בשתי עבודות, ובנוסף ללמוד למבחן קבלה לאוניברסיטה, כדי שתוכל להתקבל לאוניברסיטה טובה.
באו למדה כימיה באוניברסיטת שיקגו ועשתה דוקטורט בהנחיית לפוינג יו.
הדוקטורט שלה מ-1995 עסק בפולימרים נוזליים-גבישיים, שיכולים לשמש ליצירת חומרים חדשים עם תכונות ייחודיות.
אחרי סיום הדוקטורט שלה, הוצע לבאו לעבור לאוניברסיטת ברקלי בקליפורניה, אך היא העדיפה לעבוד במחלקת המחקר החומרי של מעבדות בל.
שם החלה במחקר אשר היא מקוה שיוביל למהפכה תעשייתית בציוד אלקטרוני, שינוי בסדר גודל שיהווה לפי דבריה את ה"פלסטיק של העתיד".
בעקבות מחקרה במעבדות בל, החלה באו בשנת 2004 לעבוד עם אוניברסיטת סטנפורד בסן פרנסיסקו.
שם קיבלה את התואר פרופסור להנדסה כימית והמשיכה לעבוד על המחקר שהתחילה במעבדות בל.
כיום עובדים עם פרופסור באו מעל ל-50 חוקרים, וחברות רבות בארצות הברית ודרום קוריאה משקיעות תקציבים גדולים במחקרה.
מחקרה של באו הוביל לכמה תגליות חשובות בעולמות הכימיה והנדסת החשמל, להלן כמה מהן:
1. המעגל החשמלי הדק והאלסטי ביותר בעולם - מחקרה של באו, מחקה את היכולות של העור, שאחת מתכונותיו הקשות לחיקוי היא גמישותו.
בעקבות כך, הצליחה באו ליצור את המעגל החשמלי האלסטי ביותר שנוצר אי פעם, אשר בתוכו עשרה טרנזיסטורים שעשויים מחומרים שונים.
המעגל מתפקד כמו מעגל רגיל, אולם נמתח לממדים גדולים.
2. סוללה חשמלית חדשה דקה ונמתחת - אחת ממטרות המחקר של באו היא לאפשר טכנולוגיה מבוססת חשמל, אשר תהיה גמישה ותוכל להימתח לממדים גדולים.
לצורך כך על המעגל החשמלי כולו להיות גמיש, כולל מקור החשמל.
לפיכך, פיתחו פרופסור באו ועוזריה סוללה דקיקה ונמתחת אשר עשויה מהפלסטיק החדש שבאו עובדת עליו.
3. טרנזיסטור אשר "מרפא את עצמו" - תכונה נוספת של העור היא שיש לו יכולות להחלים.
החומר החדש שפיתחה באו מסוגל לעשות זאת, וכאשר הוא נסדק או נשרט, הוא בעל יכולת לחזור למצב המכני המקורי שלו (ללא הפגיעות).
בנוסף, כל הפיתוחים של באו עשויים מחומרים ביו-מתכלים, כך שלאחר השימוש הם לא גורמים נזק לסביבה.
פרופסור באו רוצה להחזיר את התחושה לאנשים אשר חלו בשיתוק של חוש המישוש, בעזרת "עור" מלאכותי, אשר יחוש עבורם את הסביבה.
בתקופת מחקרה באוניברסיטה, פרסמה באו 525 מאמרים, כ-285 מהם צוטטו על ידי כותבי מאמרים אחרים.
כיום רשומים על שמה 65 פטנטים.
ג'ן פוק (בהונגרית: Jenő Fock; 17 במאי 1916 – 22 במאי 2001) היה פוליטיקאי קומוניסט הונגרי, שכיהן כראש ממשלת הונגריה בשנים 1967–1975.
פוק נולד ב-17 במאי 1916 בבודפשט שבאימפריה האוסטרו-הונגרית.
הוא הצטרף למפלגה הקומוניסטית ההונגרית בשנת 1932. הוא נכלא בשל פעילותו הקומוניסטית בשנים 1940–1943. בשנים 1952–1954 כיהן כשר לתעשיית הברזל.
בשנת 1957 הפך למזכיר הוועד המרכזי של מפלגת העובדים.
באפריל 1967 ירש את גיולה קאלאי בראשות הממשלה.
בזמן כהונתו ניסה לקדם ללא הצלחה מספר אלמנטים של כלכלת שוק.
ניסיונות אלו כשלו לאחר לחצים של ברית המועצות.
בסופו של דבר החליט פוק להתפטר ולהעביר את התפקיד לגיורגי לזר.
ג'נבאי גרנסה היא מכונית מסחרית מתוצרת יצרנית הרכב הסינית Jinbei (בסינית: 華頌), אשר מיוצרת משנת 2002 בסין.
סדרה ראשונה – יוצרה בין השנים 2002–2005. הסדרה מבוססת על דגם "Toyota HiAce" , דור רביעי שיוצר בין השנים 2004–1989, מתוצרת יצרנית הרכב היפנית טויוטה ברישיון
סדרה שלישית – לאחר מתיחת פנים שנייה סדרה שלישית הקרויה "Jinbei Granse 3" – מיוצרת משנת 2009–הווה.
סדרה רביעית – לאחר מתיחת פנים שלישית שכללה שינוי יסודי של הדגם מלפנים ומאחור – מיוצרת משנת 2014–הווה.
ג'נבאי האקסינג X30 הוא מיניוואן מתוצרת יצרנית הרכב הסינית Jinbei (בסינית: 華頌), אשר יוצרה בין השנים 2013–2017 בסין.
הגריל של הרכב מעוצב בהשראת יצרנית הרכב הגרמנית BMW.
ג'נבאי היא חברת בת של חברת Brilliance Automobile, המייצרת טנדרים מסחריים ומיניוואנים.
ל-Brilliance Automobile ו-BMW יש מיזם משותף שמייצר את ה-3Li, 5Li ו-X1 לשוק הרכב הסיני.
ג'נבאי קונקט הוא קרוסאובר מתוצרת יצרנית הרכב הסינית Jinbei (בסינית: 華頌) אשר מיוצר משנת 2018 ועד היום בסין.
מנועי בנזין: 1.6 ליטר, 1.5 ליטר (מגדש טורבו).
ג'נבאי האקסינג A7 הוא מיניוואן מתוצרת יצרנית הרכב הסינית Jinbei (בסינית: 華頌), אשר יוצר בין השנים 2011–2017 בסין.
גרסאות טנדר מנוע חשמלי "SRM Shineray T20EV" מיוצרים משנת 2018.
ל-Brilliance Automobile ויצרנית הרכב הגרמנית BMW יש מיזם משותף שמייצר את ה-3Li, 5Li ו-X1 לשוק הרכב הסיני.
Jinbei הוקמה בשותפות מיזם משותף בין Brilliance Auto (51%) ויצרנית הרכב הצרפתית רנו (49%) בדצמבר 2017.
Jinbei Haixing T20 - טנדר, מחיר היחידה 31,800 רנמינבי, בסיס גלגלים ארוך 2,760 מ"מ.
ממאפייני גרסה "ג'נבאי האקסינג A7"
ג'נג'שפטה (בהונגרית: Gyöngyöspata) היא עיר במחוז הבש בנפת ג'נג'ש.
זוהי אחת הערים הקטנות ביותר בהונגריה.
ג'נג'שפטה שוכנת בשלוחה הדרומית-מערבית של הרי מאטרה 11 ק"מ מערבה מג'נג'ש, בצומת מפגש הכבישים 2402 ו-2406.
אזור זה כבר היה מיושב לפני הגעת ההונגרים.
נחפרו קברים מתקופת הברזל, מתקופת האוורים ומתקופת הכיבוש ההונגרי (התיישבות המדיארים במרכז אירופה).
בזמן הכיבוש האזור ניתן שייך לשבט אבא (אחד משבעת השבטים ההונגרים).
טירה נבנתה ביישוב כבר במאה העשירית (טירת פטה).
לפי כתביו של אנונימוס ארפאד עצמו העניק את האדמות לשבט.
החפירות העלו כי הטירה התנשאה מעל ג'נג'שפטה.
פטה הייתה קשורה בקרבה משפחתית למשפחת הדוכס הגדול ארפאד.
מערכת יחסים חדשה נוצרה ביניהם כאשר יורשו המאוחר, שמואל אבא, מלך הונגריה, התחתן עם בתו של הנסיך גזה, שליט הונגריה בסביבות 1010. בתקופת המלוכה של שמואל אבא נבנתה בסמוך לטירה כנסיית הדקאן, על שם פטרוס הקדוש.
כאן נמצא הקודקס מהמאה ה-16 המכונה Patai graduále, שנמצא בשנת 1886, ובו מזמורים גרגוריאנים והונגרים.
בשנת 1965, במהלך החפירות נתגלתה מצודת אבן שנבנתה ממנות אדמה ועץ שרופים בתנור בחלקים המזרחיים של המצודה.
על פי הצעת שר המינהל הציבורי והמשפטים ההונגרי, הוענק ליישוב מעמד של עיר ב-15 ביולי 2013.
יוסף פטאי בשם לידתו הוא יוז'ף קליין, בשמו הספרותי הבדוי: סקונדוס נולד בשנת 1882 ונפטר בתל אביב ב-1953 היה סופר, משורר, מתרגם ופולקלוריסט יהודי-הונגרי שעלה לארץ ישראל בשנת 1940 בגיל 58.
כנסיית הגבירה, שנבנתה במאה ה-12 והתרחבה ללא הרף לאורך זמן, היא האטרקציה העיקרית של היישוב, כמו גם מזבח העץ המציג את אילן המשפחה של ישו, אוצר אמנות ייחודי באירופה.
גשר האבן בסגנון הבארוק המוגן כאתר לאומי שנבנה במאה ה-18 ועליו פסל של הקדוש יאן מנפומוק.
השרידים ההרוסים של טירת ג'נג'שפטה ממוקמים על גבעת הטירה שמעל הכפר.
ג'נג'שהלאס (בהונגרית: Gyöngyöshalász) הוא כפר במחוז הווש בצפון מזרח הונגריה.
כמו יישובים רבים באירופה גם בג'נג'שהלאס מספר התושבים נמצא בירידה.
על פי עדויות ארכאולוגיות ובהן כד קבורה האזור היה מיושב כבר מתקופת הברזל והיה מיושב לסירוגין עד ימינו, היישוב עצמו הוזכר לראשונה בכתבים משנת 1267.
יהודים חיו בג'נג'שהלאס במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה.
ג'נג'שאורוסי (בהונגרית: Gyöngyösoroszi) הוא כפר במחוז הווש בצפון מזרח הונגריה ליד נחל טוקה.
על פי עדויות ארכאולוגיות האזור היה מיושב כבר מתקופת הברונזה והיה מיושב לסירוגין עד שהוקם ככפר בפני עצמו בזמן התיישבות המדיארים במרכז אירופה, היישוב עצמו הוזכר לראשונה בכתבים משנת 1209.
יהודים חיו בג'נג'שאורוסי במאה ה-18 ובמאה ה-19.
ג'נג'שוימוש (בהונגרית: Gyöngyössolymos) הוא כפר במחוז הווש בצפון מזרח הונגריה.
כמו יישובים רבים באירופה גם בג'נג'שוימוש מספר התושבים נמצא בירידה.
האזור היה מיושב כבר מהתקופה הארפדית והיה מיושב לסירוגין עד ימינו, היישוב עצמו הוזכר לראשונה בכתבים משנת 1212.
בכפר קיימת כנסיית ניקולס הקדוש שנבנתה במאה ה-14.
יהודים חיו בג'נג'שוימוש במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה.
ג'נג'שטריאן (בהונגרית: Gyöngyöstarján) הוא כפר במחוז הווש בצפון מזרח הונגריה.
כמו יישובים רבים באירופה גם בג'נג'שטריאן מספר התושבים נמצא בירידה.
האזור היה מיושב כבר מהמאה ה-13 והיה מיושב לסירוגין עד ימינו, היישוב עצמו הוזכר לראשונה בכתבים משנת 1275. הוא נהרס בשריפה בשנת 1596 והחל להתפתח שוב בסוף המאה ה-16.
יהודים חיו בג'נג'שטריאן במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה.
ג'נביב בל היא אנתרופולוגית אוסטרלית, מנהלת בית הספר לקיברנטיקה של האוניברסיטה הלאומית של אוסטרליה () ובתוכו המכון - , בטרם ניהלה את CECS (לפני 2017), עבדה בל באינטל כמעט שני עשורים, שם הגיעה לדרגת סגן הנשיא והייתה האישה הראשונה להשיג את דרגת ה"חבר בכיר" - הדרגה הטכנית הגבוהה ביותר שלהם.
באינטל השתמשה באנתרופולוגיה לצורך שיפור מוצרים והתאמת המוצר לצרכנים השונים.
בל זכתה ב"כיסא פלורנס מקנזי" על שם מהנדסת החשמל האוסטרלית הראשונה (פלורנס ויולט מקנזי), בזכות השימוש באנתרופולוגיה לצורך תחומי ההנדסה והטכנולוגיה.
בל היא הראשונה לזכות בכיסא.
בל נולדה להורים משכילים, אימה אנתרופולוגית (דיאנה בל) ואביה מהנדס.
מגיל צעיר נחשפה לוויכוחים ולדיונים אנתרופולוגיים, ובכך נחשפה לעולם האנתרופולוגיה.
בנוסף לכך, הייתה לה חשיפה לעולם המכונות בזכות אביה וסבה (מצד אימה) המהנדסים.
כך נחשפה למגוון אנשים כאשר המכנה המשותף ביניהם הוא שכולם שאפו להפוך את העולם לטוב יותר.
עבודתה של אימה - דיאנה, חייבה את משפחת בל לנדוד לעיתים קרובות, וכתוצאה מכך, בילדותה פגשה מגוון תרבויות והשקפות עולם שונות, דבר שעזר לה בהמשך.
בשנת 1988, כאשר הייתה בת 20, עזבה את אוסטרליה ועברה לפילדלפיה, ארצות הברית, שם למדה אנתרופולוגיה במכללת ברין מאר.
לדבריה, האנתרופולוגיה הפכה לדרך טיפול בגעגועים שלה הביתה.
היא המשיכה ועשתה דוקטורט באנתרופולוגיה באוניברסיטת סטנפורד (קליפורניה, ארצות הברית) העוסק בהשוואה בין בעיות יומיומיות של אמריקאים לבעיות יומיומיות של אוסטרלים.
לאחר מכן הצטרפה לסגל האנתרופולוגיה של סטנפורד, מאחר שהרגישה מחויבות ליצור עולם יותר טוב וכך חשבה שתצליח לחולל שינוי.
ב-1998 הציע לה יזם טכנולוגי ללכת לעבוד באינטל ועד מהרה היא החלה לעבוד שם.
מטרתה הייתה לקדם שימוש בטכנולוגיה אצל נשים ובשאר העולם מחוץ מארצות הברית.
במהלך השנים באינטל, בל עבדה בעיקר באחד מהקמפוסים בהילסבורו, אורגון.
שם השתמשה בכישוריה ובאנתרופולוגיה וחקרה את השימוש בטכנולוגיה בקרב תרבויות שונות.
ב-2005 הייתה דירקטורית חוויית המשתמש באינטל כאשר תחתיה עבדו כ־100 מדענים (בתחומי מדעי החברה) שטיילו ברחבי העולם וחקרו כמוה.
כל זה כדי להתאים את המוצר לצרכנים השונים ולקדם את השימוש בטכנולוגיה.
ב-2017, כמעט שני עשורים לאחר שהחלה לעבוד באינטל, עזבה את תפקידה וחזרה לאוסטרליה.
באוסטרליה, היא הצטרפה לאוניברסיטה הלאומית של אוסטרליה, שם מונתה למנהלת בית הספר לקיברנטיקה של קולג' ההנדסה ומדעי המחשב של אוניברסיטת אוסטרליה (CECS) ומכון - 3Ai, שמטרתו היא להקים ענף חדש של הנדסה כדי להגדיל בצורה בת קיימא ואחראית את מערכות הסייבר המשתמשות בבינה מלאכותית.
ב-2011, כאשר עדיין עבדה באינטל, במסגרת קבוצת חוויית המשתמש של אינטל, בל ערכה ניסוי לגבי הערך הטכנולוגי של המכוניות במדינות שונות, היא טענה כי המכוניות כבר אינן רק עוד כלי תחבורה, אלא "מערכת בידור ניידת".
למכוניות חלק גדול מאוד בעולם הטכנולוגי, הרי בכל מכונית (באותה תקופה) יש כריות אוויר, חיישנים, רדיו וכ-40 מיקרו-מעבדים הפועלים בנפרד.
40% מעלות הרכב מושקע ברכיבים הטכנולוגיים, ולכן היא יצאה לחקור על מכוניות במדינות שונות.
בל "לקחה" אנשים מכל רחבי העולם (ארצות הברית, אנגליה, אוסטרליה, סינגפור, מסין, מלזיה וברזיל) האנשים רוקנו את המכוניות מכל החפצים, שמו אותם בצורה מרוכזת, אך ברורה וצילמו את החפצים.
היא עשתה את זה בשביל לנסות להבין כיצד נהגים ממדינות שונות משתמשים בטכנולוגיה ולאחר מכן הם התחילו לחשוב כיצד ניתן להפוך את המכונית ל"מערכת בידור ניידת".
באותה תקופת זמן, בל ראיינה הורים בסין שטוענים שמחשב בבית הוא הסחת דעת לילדיהם וגורם להם להזניח את הלימודים שלהם.
כתוצאה מכך אינטל יצרה מוצר חדש - "מחשב הלמידה מהבית של סין" - מחשב עם מפתח שההורים יכולים למנוע מילדיהם לשחק במשחקים באינטרנט בזמן לעשיית שיעורי הבית, כך שהילדים לא יוכלו להזניח את הלימודים באמצעות משחקי מחשב, ובכל זאת יהיה מחשב בבית והם יוכלו לשחק בו.
בל זכתה במגוון פרסים והישגים במהלך הקריירה שלה, חלקם מאוניברסיטאות וחלקם מעבודתה באינטל, הפרסים וההישגים שזכתה בהם, הם:
אות הכבוד הלאומי (האוסטרלי) - "AO", בשנת 2020.
אחת מ-25 הנשים הכי חכמים לפי טוויטר, בשנת 2013.
אות ההישגים של אינטל - "Intel's achievement award" (האות הגבוה ביותר שעובד יכול לקבל באופן אישי באינטל).
ג'ניפר אן קיגאנס היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השני של קהיליית וירג'יניה.
קיגאנס, חברת המפלגה הרפובליקנית, היא לשעבר טייסת מסוק בצי ארצות הברית.
קיגאנס נולדה בטמפה שבפלורידה, ולמדה בבית ספר תיכון באורלנדו.
במהלך לימודיה התיכוניים עבדה בדיסניוורלד.
לאחר מכן למדה באוניברסיטת בוסטון, ובשנים 1993 ו-1994 לימדה אנגלית ביפן במסגרת תוכנית "JET Programme" של ממשלת יפן.
כמו כן, במשך חמש שנים התגוררה ביפן על תקן בת זוג של משרת בצי האמריקאי.
בשנים 1993–2003 שירתה קיגאנס בצי ארצות הברית כטייסת מסוקי בואינג ורטול CH-46 אביר הים ומסוק לוחמה נגד צוללות מסוג סיקורסקי SH-3 סי קינג.
לאחר שירותה הצבאי, למדה קיגאנס בבית ספר לסיעוד באוניברסיטת אולד דומיניון ובבית הספר לאחיות של אוניברסיטת ואנדרבילט.
היא אחות גריאטרית בוגרת בבית הספר לרפואה של מזרח וירג'יניה (EVMS).
בשנת 2019 התמודדה קיגאנס לסנאט המדינתי של וירג'יניה במחוז הבחירה השביעי, שהתפנה בידי חבר הסנאט המכהן פרנק ואגנר.
בפריימריז של המפלגה הרפובליקנית גברה קיגאנס על חברת מועצת בית הספר של וירג'יניה ביץ' קרולין וימס עם 52% מהקולות.
בבחירות הכלליות ניצבה בפני המועמדת הדמוקרטית שריל טרפין, במחוז שנחשב לתחרותי במיוחד בבחירות 2020. כל אחת מכן הוציאה למעלה מחצי מיליון דולר על תעמולה טלוויזיונית.
קיגאנס ניצחה עם 50.4% מקולות הבוחרים.
במהלך בחירות 2022 הייתה קיגאנס מועמדת המפלגה הרפובליקנית לייצוג מחוז הקונגרס השני של וירג'יניה בבית הנבחרים של ארצות הברית.
היא גברה על נציגת המחוז המכהנת איליין לוריא ביום הבחירות, והושבעה לתפקידה בראשית ינואר 2023.
קיגאנס תומכת באיסור על הפלות לאחר 15 שבועות היריון – למעט במקרים של אונס, גילוי עריות או לצורך הגנת חיי האם.
ביוני 2022 הביעה תמיכה בפסק דין דובס נגד הארגון לבריאות נשים בג'קסון של בית המשפט העליון, אשר ביטל את פסק דין רו נגד וייד.
במרוצת השנים מיאנה קיגאנס להצהיר בבירור אם היא מאמינה שג'ו ביידן נבחר באופן לגיטימי לנשיא ארצות הברית, וקראה לבצע ביקורת חוזרת על תוצאות הבחירות לנשיאות ארצות הברית 2020 בווירג'יניה בשווי כ-70 מיליון דולר, אף על פי שביקורת קודמת על תוצאות אלה לא הצביעה על הונאת בחירות כלשהי.
היא הוסיפה לטעון כי פשיטת ה-FBI על מאר-א-לאגו לא הייתה מוצדקת.
גָ'אנְג יוּאוּ-שְׂיָה (במנדרינית: 张又侠; נולד ביולי 1950) הוא סגן יושב ראש הנציבות הצבאית המרכזית והאישיות הצבאית הבכירה ביותר ברפובליקה העממית של סין.
יליד בייג'ינג ובנו של בכיר המפלגה הקומוניסטית של סין, ג'אנג, בוגר מלחמת סין–וייטנאם, שימש מפקד קבוצת הארמיות 77 בצבא השחרור העממי, סגן מפקד המרחב הצבאי בייג'ינג, מפקד המרחב הצבאי שניאנג.
הוא חבר המועצה המרכזית של המפלגה הקומוניסטית מאז 2007, קודם לדרגת גנרל ב-2011 וב-2012 נעשה חבר הנציבות הצבאית בתור ראש מחלקת החימוש.
ב-2017 מונה לסגן יושב ראש הנציבות הצעיר, וב-2022 החליף את גנרל שׂ'וּ' צִ'ילְיָאנְג בתור סגן יושב הראש הבכיר, הסמכות הצבאית הבכירה ביותר ברפובליקה העממית של סין.
ג'אנג קודם לתפקידי מפתח בצבא השחרור העממי בידי המנהיג העליון של סין חו ג'ינטאו.
לאחר עלייתו לשלטון של שי ג'ינפינג בשנת 2012, מעמדו של ג'אנג הגיע לשיאו.
הוריהם של ג'אנג ושי היו שותפים, ועל רקע זה נוצר גם אמון גדול בין שניהם.
שי אפשר לג'אנג למנות את אחראי האבטחה האישית שלו, מינה אותו לסגן יו"ר הנציבות הצבאית ואפשר לו להמשיך בתפקיד גם לאחר גיל הפרישה המקובל של המפלגה, אחרי גיל 68. בהדרגה החלו להיווצר פערים בעמדות בין שי לג'אנג.
שי הזניח את צבא היבשה הסיני ממנו צמח ג'אנג תוך שהוא מפאר ומגדיל את הצי, חיל האוויר והחיל הרקטי, האחראי על הארסנל הגרעיני.
במקביל, הוא גם קידם טיהורים דרקוניים של מתנגדים פוליטיים משורות הצבא ומינה את אנשי אמונו, אדמירל מְיָאו חְווָה וגנרל חֶה וֵיידונְג, לתפקידי מפתח בנציבות כדי שיקדמו את ההכנות לקראת מלחמה עתידית בין סין לטאיוואן.
ג'אנג הצטרף לשורות המתנגדים לשי, יחד עם דרג ותיקי המפלגה, ביניהם חו ג'ינטאו ולִי זְ'ווֵי-חְווָאן.
יחד עם ותיקי המפלגה, ג'אנג סיכל בנובמבר 2022 טיהור פוליטי רחב ששי תכנן בצל הקונגרס הלאומי העממי.
בעקבות מאבקי הכוח בצמרת הצבאית הסינית, התפתחו שתי סיעות יריבות, "סיעת שַׁאאַנְשִׂי" בהנהגתו של ג'אנג ו"סיעת פֿוּגְ'יֵין" בהנהגתו של שי, על שם מרכזי התמיכה שמהם צמחו הם ואנשי אמונם.
במהלך אביב וקיץ 2025 הצליח ג'אנג ליצור רעידת אדמה במאזן הכוחות לטובתו, לאחר שהוביל להדחתם של מְיָאו וחֶה מהנציבות הצבאית, ומינה את אנשי אמונו לתפקידי מפתח במשרד לביטחון הציבור של סין ובמשרד לביטחון המדינה של סין.
גֶ'נְדֶרְקְוִויר (מאנגלית: Genderqueer; לרוב ניתן להחלפה עם א-בינארי) הוא מונח מטריה המתאר את מי שזהותו המגדרית אינה רק "גבר" או רק "אישה".
הזהות המגדרית הג'נדרקווירית עשויה להיות מורכבת מזהות כגבר וכאישה יחד, בשילובים שונים, או שונה ונפרדת לחלוטין משתיהן.
זהות ג'נדרקווירית עשויה אף להשתנות מביטוי מגדרי אחד לאחר (Genderfluid).
כיוון שהזהות המגדרית של ג'נדרקווירים לא תואמת למגדר שיוחס להם בלידה (בן או בת), ג'נדרקווירים נחשבים לרוב כחלק מהקשת הטרנסג'נדרית.
אנשים המזדהים כג'נדרקוויר עשויים לחשוב על עצמם כאחד או יותר מהדברים הבאים:
נעים בין מגדרים, נזילים או חופשיים מגדרית.
ישנן מיקרו תוויות המתארות באופן ספציפי יותר את המגדרים שאנשים אלו עשויים לנוע ביניהם (ג'נדרפלואיד)
בעלי מגדר שלישי הנפרד לחלוטין מהשניים המוכרים
שאינם 100% ממגדר מסוים, השתייכות למגדר מסוים וא-מגדריות או מגדר נוסף בו זמנית (דמיג'נדר)
חלקית גבר, חלקית אישה (אנדרוגינוס)
מטרייה של זהויות מגדריות המתוארות במונחים מחוץ להבנה האנושית הסטנדרטית של מגדר.
זהויות מגדריות אלו מוגדרות בדרך כלל באופן מטפורי ביחס לבעלי חיים, צמחים, דברים או מאפיינים חושיים ולא זכר או נקבה (Xenogender)
זהות מגדרית א-בינארית אשר עשויה להיות קשורה גם לחוסר מגדר, ומקושרת לרוב למגדר "נייטרלי" (Neutrois)
אין מדובר בהכרח במראה חיצוני כגון ביגוד או גופני, אלא בזהות אישית בלבד, למרות שלעיתים מתבטא המגדר באופן חיצוני או גופני.
חלק מהג'נדרקווירים נראים כפי שנראים אנשים "רגילים", ואחרים שנראים כנמצאים בין המגדרים, כבלתי ניתנים לתיוג, כבעלי מגדר שאינו תואם את ייעודם המגדרי, או אפשרויות אחרות.
הזהות הג'נדרקווירית נופלת תחת המטרייה הטרנסג'נדרית, מונח שכולל בתוכו כל זהות מגדרית אשר שונה מן המגדר שהועידו לאדם בעת לידתו.
אולם אנשים שמזדהים כטרנסג'נדרים אינם בהכרח מזדהים כג'נדרקווירים - זהותם המגדרית של מרבית הטרנסג'נדרים היא "גבר" או "אישה".
ג'נדרקווירים אינם רואים עצמם כבעלי זהות גברית או נשית באופן מוחלט, והם אינם מוצאים עצמם בתוך הדואליות של המגדר.
אין במינוח מטרה להפוך זהויות מגדריות אחרות לבלתי-לגיטימיות, אלא פשוט להרחיב את הלגיטימיות לכל הזהויות במקום להגביל אותה לחלקן.
ישנם ג'נדרקווירים מסוימים הבוחרים לעבור טיפול הורמונלי או ניתוחים מסוימים על מנת להתאים את המראה הגופני שלהם למגדר הדומיננטי שלהם, או על מנת להשיג מראה של טשטוש-מגדרי.
עם זאת, בניגוד למרבית הטרנסקסואלים, לא כל הג'נדרקווירים בוחרים לעבור ניתוחים או טיפול הורמונלי וההחלטה לעבור אותם משתנה מאדם לאדם.
גם הומוסקסואליות אינה קשורה לג'נדרקווריות, שכן נטייה מינית אינה קשורה לזהות מגדרית.
ההבדל המהותי בין זהות קווירית לג'נדרקווירית היא שבעוד שזהות קווירית עשויה לכלול שונות או נזילות בתחומי מגדר, משיכה, הרגלים מיניים וחברתיים, זהות ג'נדרקווירית עוסקת בשונות מגדרית בלבד, שונות שלעיתים מתבטאת בחוויית מגדר כנזיל, שאינו גברי או נשי.
למשל, אדם שחווה את עצמו כגבר ב-75% מזמנו, וכאישה בשאר.
ג'נדרקווירים דוברי אנגלית בוחרים פעמים רבות להשתמש בשמות תואר שאינם זכריים או נקביים, בין אם ב-They לגוף יחיד המקובל ובין אם בניאופרונונס כגון Ze או Hir.
השפה העברית היא שפה מחויבת מגדר.
לכן, ישנם ג'נדרקווירים דוברי עברית הבוחרים להשתמש בלשון פנייה מעורבת, המערבת לשונות "את" ו"אתה", וזאת בהתאם לסיטואציה או לתחושה הפנימית שלהם.
עם זאת, קיימים ג'נדרקווירים הבוחרים להישאר עם לשון הפנייה אשר מתאימה לייעודם המגדרי, או כאלו שבוחרים בלשון ההפוכה לו.
ג'ק מונרו, בלוגרית ומחברת ספרי בישול, מזדהה כג'נדרקוויר, ושינתה את שמה, שהיה במקור מליסה, לשם ג'ק שהוא פחות נשי.
בשנת 2015 תבעה את עיתון הדיילי מייל על מאמר שבו כונתה "מליסה".
המושג "ג'נדרקוויר" הוא מושג חדש יחסית בשיח המגדרי.
נעשה בו שימוש לראשונה באמצע שנות התשעים, והוא הפך לפופולרי בשנת 2002 עם פרסום הספר "Genderqueer: Voices Beyond the Sexual Binary".
עם זאת, ביטויים של טשטוש הזהות המגדרית וערעור על הגבולות הנוקשים של מושג המגדר, ניתן למצוא כבר זמן רב לפני טביעת המושג, למשל, בכתביו של הסופר והחוקר לזלי פיינברג שהוא עצמו ג'נדרקוויר.
בסרט "ויקטור ויקטוריה" הנוגע בנושא, בגלאם רוק אצל דייוויד בואי ואנני לנוקס, ובמקומות אחרים.
דמויות א-בינאריות מופיעות, בין השאר, ביצירות הבאות:
סרטים: "משודרג", "קרמילה", "ג'ון וויק 3", "הדוויג והשארית העצבנית" ועוד.
סדרות טלוויזיה: "מסע בין כוכבים: דיסקברי", "בשורות טובות", "הפלייליסט של זואי", "מיליארדים", "שי-רה ונסיכות הכוח", "סטיבן יוניברס", "בית הינשוף" ועוד.
עמיר רוסיאנו (נולד ב-1 ביוני 1970), הידוע בשם הבמה "ג'נגו", הוא נגן וזמר רוק ישראלי.
רוסיאנו שימש גם כסולן להקת הרוק "ג'נגו", שפעלה במחצית השנייה של שנות ה-90, בין השנים 1995–2001. הכינוי "ג'נגו" נשאר מחוץ לבמה בקרב הקהל וחבריו.
הלהקה הוקמה על ידי עמיר "ג'נגו" רוסיאנו (שניגן לפני כן במסגרת הרכבי הרוק "האחים פורטיס", "תערובת אסקוט", "תופעת דופלר" ו"ירמי קפלן והפרחים"), הגיטריסט נושי פז (שהיה המתופף של להקת "פורטרט") ורן שמעוני (המתופף של להקת "השוונג של הפיתה", פיטר רוט, יהודית רביץ וירמי קפלן).
הפרויקט הראשון של ההרכב היה האלבום קשורים, שיצא ב-1995, ומתוכו הסינגל שזוהה עם הלהקה בתקופה ההיא: "מה היא חשבה".
ב-1998 הוציאה הלהקה את אלבומה השני, "מרחק של מטר", אשר זכה להצלחה ולביקורות משבחות, הרבה בזכות הסינגלים "לילה:, "כמו פעם" ו"כשתבוא השעה".
ב-1999 הוקלט תוך יומיים בלבד אלבומה השלישי של הלהקה - "מאה שקל אחרונים".
אלדד גואטה, שתיפקד על תקן קלידן אורח באלבום הקודם והצטרף להרכב בסיבוב ההופעות שבא בעקבותיו, צורף כבסיסט ללהקה.
האלבום הוקלט באולפני הלייבל "פאסט מיוזיק", והוא אחד התקליטים הראשונים שיצאו בלייבל זה, שהקימו אמיר שור וג'נגו.
הלייבל חרת על דגלו את הפצת המוזיקה המחתרתית והאלטרנטיבית ללא שיקולי מסחריות.
באותו הלייבל גם הוציא ג'נגו שני תקליטים אינסטרומנטליים.
ב-2002 יצא "לנשום במים", תקליט בו ג'נגו מנגן בכל הכלים (תופים, בס, גיטרות), ומתוכו הסינגלים שבוע נשאר ולנשום במים.
מאז ועד שנת 2004 הופיע ג'נגו בהרכב חדש ומצומצם שכלל את אלדד גואטה על בס וגילי רייכנטל על תופים.
ב-2004 עבר ג'נגו להופיע לבד עם גיטרה אקוסטית.
בשנת 2010 החל להופיע עם הרכב חדש הכולל את גלעד שמואלי (תופים), מרק לזר (בס) ורון בונקר (גיטרה).
באוגוסט 2017 הוציא אלבום עם להקת Vegan Friendly כבסיסט ובספטמבר הוציא אלבום סולו בשם בתוך רגע.
שנה לאחר מכן השתתף בהפקת אלבומו של גבע אלון "מחפש שמיים".
בפברואר 2020 לקח עם אור אדרי חלק באלבום המחווה ליענקל'ה רוטבליט בשם "הוצאו מהקשרם - שרים רוטבליט" ובו חידשו את שירו "ימי ראשית הקיץ".
באותה שנה השתתף בפסטיבל "סימנים חיוניים" אשר התקיים במשך שמונה ימים במאי 2020, ביוזמת עיריית תל אביב וקרן יהושע רבינוביץ לאמנויות תל אביב במסגרתה עלו בשידור חי אמנים ישראלים מוכרים, עם הופעות בסגנונות אינדי-פולק-רוק, אלקטרוני, ג'אז ואקספרימנטלי.
בשנת 2022 היה דמות מרכזית בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.
ג'נגו נשוי לעינב ואב לבת ובן.
הוא טבעוני אדוק, ועל גופו אף קעקע את דמויותיהם של מהטמה גנדי ופיל משום שרצה ליצור משהו שקשור לטבעונות.
עמיר "ג'נגו" רוסיאנו (בס, שירה)
ג'נגו (Django) הוא דמות קולנועית שגילם פרנקו נרו ב-1966 במערבוני הספגטי "ג'נגו" בבימויו של סרג'ו קורבוצ'י ו"ג'נגו מכה שנית" (ג'נגו 2) בבימויו של טד ארצ'ר.
בארצות הברית הסרט הראשון נחשב כסרט פולחן.
בשנות ה-60 וה-70, במטרה לנצל את הפופולריות של הדמות, נוסף השם ג'נגו לשמם של מערבוני ספגטי רבים, ללא קשר לשם הסרט המקורי - לדוגמה !Django Kill...
שמה של הדמות הוא מחווה לגיטריסט הג'אז ג'אנגו ריינהארדט, שכן, גם הדמות הקולנועית נפגעת בידה אך מצליחה להתגבר על מגבלה זו.
ג'נגו הוא דמות של אקדוחן מסתורי הנע במערב הפרוע בעודו נושא ארון מתים ובתוכו מכונת ירייה.
במהלך מסעו הוא משאיר אחריו שובל גוויות.
ג'נגו נקלע למלחמה בין חבורת גזענים אמריקאים לבין חבורת שודדים מקסיקנים, המתנהלת בעיירת גבול שלווה.
כמקובל בסרטים כאלו, הוא מציל נערה יפה (מריה) מידי חבורת השודדים המקסיקנים.
ג'נגו מבצע עסקה עם מנהיג המהפכנים, הגנרל רודריגז, אולם אחר כך גונב את כספו כאשר הוא מנסה להימלט יחד עם הנערה שהציל.
הכסף אובד, מריה נורית וידו של ג'נגו נמחצת, אולם הוא מצליח להתגבר על שוביו ולפגוע בגזענים שרדפו אחריו.
בשנת 2012 שיר הנושא של הסרט פתח את "ג'אנגו ללא מעצורים", סרטו של הבמאי קוונטין טרנטינו.
את הפסקול עבור "ג'נגו" הלחין, וגם ניצח עליו, לואיס בקלוב (Luis Bacalov), שידוע בזכות ביצועו בסרט " The Gospel According to St.
זה היה הביצוע הראשון שלו במערבון, ואחרי כמה חודשים ביצע גם את הפסקול עבור דמיאנו דמיאני (Damiano Damiani) בסרט " A Bullet for the General " שמחזר ביצועים מהניצחון שלו בג'נגו.
בהשוואה לניצוח של אניו מוריקונה (Ennio Morricone) בסגנון הקלאסי העכשווי, הפסקול של בקלוב מסורתי יותר ומסתמך בעיקר על פליז וכלי תזמורת, על אף שכמה מביצועיו משתמשים באלמנטים ייחודיים של מוזיקה לטינית ומוזיקת רוק.
שיר הנושא, הולחן על ידי ברונו ניקולאי (Bruno Nicolai) ונכתב על ידי פרנקו מיליאצ'י (Franco Migliacci) ורוברט מלין (Robert Mellin), בוצע באנגלית לסרט של רוקי רוברטס (Rocky Roberts).
גרסה איטלקית לשיר, יצאה רק באלבום הפסקול וכסינגל, בוצעה על ידי רוברטו פיה (Roberto Fia).
אלבום הפסקול, יצא רשמית ב-1985, ויצא מחדש ב-2013 עם שיר חדש ורצועות נוספות.
בפברואר 2021 נמסר שדמותו של ג'נגו תשוב להופיע בסדרת טלוויזיה בריטית-צרפתית בת 10 פרקים, המבוססת באופן רופף על הסרט.
השחקן ההולנדי מתיאס שונארטס יגלם את דמותו של ג'נגו, היוצא לחפש את בתו שמונה שנים אחרי שמשפחתו נרצחה, ומאמין שהבת שרדה את הטבח.
הסדרה "ג'נגו" (אנ'), המהווה רימייק דובר אנגלית לסרט הידוע מ-1966, המורכבת מעשרה פרקים, עלתה לראשונה בערוץ Canal+ בצרפת ב-13 בפברואר 2023, בסקיי אטלנטיק באיטליה ב-17 בפברואר 2023 ובסקיי אטלנטיק בבריטניה ב-1 במרץ 2023.
ג'ניפר מארי "ג'נה" אלפמן היא שחקנית קולנוע וטלוויזיה אמריקאית.
ידועה בעיקר בשל תפקידה בתור דארמה פינקלשטיין בסדרה "דארמה וגרג" (2002-1997); בעבורו זכתה בפרס גלובוס הזהב לשחקנית הטובה ביותר מתוך שלוש מועמדויות ובנוסף קיבלה מועמדות לשלושה פרסי אמי.
לאחר מכן התפרסמה בשל תפקידה בתור ג'ון דורי בסדרה "אימת המתים המהלכים" (2018-ואילך).
נולדה בשם ג'ניפר מארי בוטאלה (Jennifer Mary Butala) בלוס אנג'לס שבארצות הברית, למשפחה קתולית.
אימה היא סו (גרייס), עקרת בית, ואביה הוא ריצ'רד בוטאלה, מנהל בחברת יוז איירקראפט.
למדה בבית ספר תיכון לאמנויות בלוס אנג'לס במגמת ריקוד וסיימה ב-1989.
אלפמן החלה כרקדנית אך עברה למשחק בתחילת שנות ה-90. אחד מתפקידיה הראשונים היה תפקיד ראשי בסרט המוזיקלי "בקתה שחורה" מ-1993 בהשתתפות להקת הרוק אנתרקס.
בהמשך השתתפה בפרסומות מסחריות רבות ובתפקידי אורח בסדרות כגון "רוזאן", "NYPD" ו"רצח מדרגה ראשונה".
ב-1996 הרשימה את חברת השידור ABC כשהשתתפה בקומדיה "עירוניות" שאמנם לא הצליחה אך סללה את דרכה לתפקיד הנשי הראשי בקומדיית הטלוויזיה "דארמה וגרג" ששודרה במשך חמש עונות בשנים 1997–2002. על תפקידה בסדרה זו זכתה בפרס גלובוס הזהב מתוך שלוש מועמדויות והייתה מועמדת לשלושה פרסי אמי.
ב-2003 התארחה אלפמן בשני פרקים בסדרה "שני גברים וחצי".
ב-2009 קיבלה תפקיד ראשי בקומדיה של CBS "במקרה-בכוונה".
ושיחקה בסרט הרומנטי "אהבה כואבת".
בשנת 2018 הצטרפה לעונה הרביעית לצוות השחקנית הראשי של סדרת האימה "אימת המתים המהלכים" המשודרת ברשת AMC; אלפמן מגלמת בסדרה את דמותה של ג'ון "נעמי/לורה" דורי, אחות חביבה ומסתורית שמדיסון נתקלת בה ומתקבלת בברכה בקבוצה של מורגן.
בפברואר 1991, אלפמן הכירה את השחקן האמריקאי ממוצא יהודי בודי אלפמן (אנ') (אחיינו של המלחין דני אלפמן), באודישן לפרסומת של "ספרייט"; והשניים התחתנו ב-18 בפברואר 1995.
בשנת 2000, אלפמן ובודי קנו את ביתה של מדונה, בית בשטח של 460 מ"ר משנות ה-20 על מגרש סגור בשטח של שני דונם בשכונת הוליווד הילס בלוס אנג'לס.
לאחר ששילמו 4 מיליון דולר, הם מכרו מאוחר יותר את הנכס באפריל 2004 תמורת 4.7 מיליון דולר לשחקנית קייטי סגל.
ב-23 ביולי 2007 נולד בנם הראשון של הזוג, סטורי.
ב-2010 נולד לזוג בנם השני, איטון.
היא אמנם גדלה כקתולית, אך המירה את דתה לסיינטולוגיה בעקבות בעלה.
+שנהסרטתפקידהערות1997מפגש בגרוס פוינטטניה1998דוקטור דוליטלינשופהדיבובהמלאךהשבט האבודורוניקה מיצ'לי1999החיים בשידור חישרי2000CyberWorldפיגדיבובלשמור אמוניםאנה ריילי2001משחקי חברהאובורן 2003לוני טונס: חוזרים לאקשןקייט האוטון2004ההרפתקה הגדולה של קליפורדדורות'ידיבוב2005Touchedאנג'לה מרטיןגם מפיקה בפועל2009מת על נשיםאופליהאהבה כואבתדרלין2011ידידים פלוסאנני2014Big Stone Gap מיס איווה לו ווייד2016באריקטי באומן
Duke Wagner's Daughter"2025מעביר הילוך (אנ')איב דרייק3 פרקים
ג'נה ג'יימסון היא אשת עסקים, יזמית, ומחברת ספרים אמריקאית שהתגיירה ושחקנית פורנוגרפיה לשעבר.
נחשבה לכוכבת הפורנו המפורסמת בעולם והשתתפה בלמעלה מ-125 סרטים.
החלה להופיע בסרטים פורנוגרפיים בשנת 1993, לאחר שעבדה תקופה קצרה כחשפנית וכדוגמנית.
בשנת 2000 הקימה חברת הפקות לסרטי פורנוגרפיה שזכתה להצלחה רבה.
ג'יימסון חרגה מתחומי הפורנוגרפיה, ולעיתים קרובות היא מתארחת בתוכניות טלוויזיה ומופיעה גם בסרטים שאינם פורנוגרפיים, ודמותה אף נכללה במספר משחקי מחשב.
בשנת 2004 פרסמה אוטוביוגרפיה שהפכה לרב-מכר בעל תפוצה עולמית.
נולדה בשם ג'נה מארי מסולי (Jenna Marie Massoli) בלאס וגאס, נבדה שבארצות הברית.
אביה שוטר במקצועו, ואמה הייתה חשפנית במועדון לילה.
אמה נפטרה ב-1976 מסרטן העור, לפני שמלאו לג'יימסון שנתיים.
הטיפולים במחלתה של האם רוששו את המשפחה, וכתוצאה מכך ג'יימסון, אביה ואחיה נאלצו לעבור דירה מספר רב של פעמים, ולהתגורר בקרוואן ובבית סבתה.
המשפחה התגוררה באזורים מוכי פשע.
באוטוביוגרפיה שלה טוענת ג'יימסון כי בשנת 1990 היא הותקפה ונאנסה על ידי ארבעה נערים במונטנה, שם התגוררה המשפחה באותה עת.
לטענתה, נאנסה בשנית באותה שנה על ידי דודו של חברה הראשון.
לאחר האונס עזבה את ביתה ועברה להתגורר עם אותו חבר.
"האם אני עוסקת בתחום מרצוני החופשי או משום שהייתי קורבן לתקיפה?
האם זה משום שפשוט רציתי להצטיין במשהו?
חשבתי על כך רבות ותמיד הגעתי לאותה מסקנה: האונס לא השפיע על החלטתי.
הוא התרחש בשלב מאוחר מדי מכדי לעצב את אישיותי.
הייתי הופכת לכוכבת פורנו בכל מקרה.
ביליתי אצל מספיק פסיכולוגים כדי להיות בטוחה בזה".
בעקבות אמה, החלה מסולי לחפש עבודה כחשפנית במועדוני לילה בלאס וגאס.
מרבית המועדונים אליהם פנתה דחו אותה בגלל גובהה (כ-170 ס"מ), שהיה נמוך מהמינימום שחשפניות במופעים אלו נדרשו לו.
לבסוף התקבלה לעבודה במועדון "Vegas World", אולם פרשה מהמשרה לאחר חודשיים מפאת חוסר שביעות רצון מתנאי ההעסקה והשכר.
ב-1991 פנתה למועדון חשפנות בלאס וגאס, אך זה לא הסכים להעסיקה בשל הגשר שעל שיניה.
היא הסירה את הגשר בעצמה באמצעות צבת והתקבלה לעבודה כחשפנית, אף שהייתה צעירה מכדי לעסוק בכך באופן חוקי, תוך שימוש במסמך מזהה מזויף שעל פיו הייתה בגירה.
כחצי שנה לאחר שהחלה בעבודה, ולפני שסיימה את בית הספר התיכון, הרוויחה כאלפיים דולר ללילה בעבודתה כחשפנית.
בדומה לחשפניות רבות, השתמשה בשם במה.
שם הבמה הראשון שלה היה "ג'נסיס".
את שם הבמה המאוחר יותר, "ג'יימסון", בחרה לאחר חיפוש שם במה שיתאים לשמה הפרטי.
בשנת 1991 הצטלמה לראשונה בעירום בלוס אנג'לס אצל הצלמת סוז רנדל, מתוך תקווה שתמונותיה יפורסמו במגזין פנטהאוז.
היא השתכרה 300 דולר ליום צילומים, ללא זכויות על הצילומים.
לאחר שתצלומיה הופיעו, תחת שמות שונים, במספר מגזינים לגברים, החליטה לעזוב את רנדל מתוך תחושה שזו מנצלת אותה.
בשנת 1993 הופיעה לראשונה בסרט אירוטי בהפקה חובבנית והפכה במהרה לשחקנית פורנו מבוקשת.
עד שנת 1996 זכתה בשלושת הפרסים החשובים של תעשיית הסרטים הפורנוגרפיים האמריקאית ל"כישרונות חדשים".
ג'יימסון החלה להשתמש בסמים כבר בהיותה בבית ספר תיכון.
היא נטלה LSD, קוקאין ומתאמפטמינים, בין היתר בלוויית אחיה (שהיה מכור להרואין) ואביה.
היא פיתחה התמכרות שהחריפה במהלך השנים עד שהיוותה סיכון לחייה.
כתוצאה מהתמכרותה סבלה מאנורקסיה קשה וב-1994 שקלה פחות מ-35 קילוגרם והייתה מרותקת לכיסא גלגלים.
לאחר מספר חודשי גמילה ושיקום עברה להתגורר בלוס אנג'לס.
לאחר שיקומה עברה סדרת ניתוחים להגדלת החזה ולעיצוב הסנטר ושבה לעסוק בפורנו.
ב-1995 השתתפה במספר סרטים עתירי תקציב והפכה במהרה לכוכבת הפורנו המפורסמת והמצליחה בעולם.
עד שנת 1996 זכתה במספר הגדול ביותר של פרסי תעשיית הפורנו לשחקנית.
ג'יימסון אף הייתה לשחקנית הפורנו הראשונה שפסל שעווה שלה הוצג במוזיאון מאדאם טוסו.
ניהלה מאבק ציבורי למען זכויותיהן של חשפניות ושחקניות פורנו ואף הובילה עצומות ומאמצי חקיקה בנושא.
ב-15 בינואר 2008, לאחר 17 שנים של פעילות, הודיעה ג'נה על פרישתה מתעשיית הפורנוגרפיה.
בהודעתה לעיתונות אמרה: "אני לעולם לא אפשק יותר את הרגליים בשביל התעשייה.
יש לי גבר יפה שדואג לי, תודה על התמיכה שלכם".
בשנת 1998 פגשה את ג'יי גרדינה, מפיק ובמאי של סרטי פורנוגרפיה.
השניים החלו להופיע יחד בסרטים ובשנת 2000 הקימו חברה בשם "מועדון ג'נה" (Club Jenna) העוסקת בהפקת סרטיה והפצתם באינטרנט.
החברה גם מפיקה ומנהלת אתרים של כוכבות פורנו אחרות.
החברה נחלה הצלחה רבה: עד שנת 2005 הגיעו הכנסותיה לכ-30 מיליון דולר לשנה ופרסומות לאתר הדגל של החברה מופיעות לעיתים על מסך גדול בכיכר טיימס בניו יורק.
החברה מעסיקה מעל 150 שחקנים.
ג'יימסון מחזיקה בבעלותה רשת מועדוני חשפנות.
בעקבות הצלחתה דורגה ג'יימסון ב-2005 ברשימת 100 הידוענים של הירחון הכלכלי "פורבס".
ב-2006 רכשה חברת פלייבוי את הבעלות על "מועדון ג'נה".
בשנת 2004 פרסמה ג'יימסון אוטוביוגרפיה, בשם "כיצד לעשות אהבה כמו כוכבת פורנו" (How to Make Love Like a Porn Star).
הספר הפך מיד לרב-מכר, הופיע שישה שבועות ברשימת רבי המכר של הניו יורק טיימס, ותורגם לשפות רבות.
האוטוביוגרפיה נכתבה בסיועו של ניל שטראוס, מבקר מוזיקה ועיתונאי בניו יורק טיימס ובמגזין הרולינג סטון.
מאז פרסום ספרה הופיעה ג'יימסון כשחקנית במספר סרטי אימה, במספר משחקי מחשב (כאשר Grand Theft Auto: Vice City הוא הבולט מביניהם) ובתפקידים קטנים במספר סדרות טלוויזיה, וכן נבחרה להוביל את קמפיין הפרסום של חברת אדידס.
חרף פרסומה הרב, עדיין יש הנמנעים מאירוח פומבי שלה, עקב עיסוקה הקודם בפורנוגרפיה.
בנובמבר 2006 ביטל ידידה, המתאבק האמריקאי טיטו אורטיז, הופעה במסיבה של חיל הנחתים האמריקני, לאחר שהמארגנים סירבו לבקשתו לצרף את ג'יימסון כבת לווייתו.
בדצמבר 1996 נישאה ג'יימסון לשחקן הפורנוגרפיה בראד ארמסטרונג, אך כעבור עשרה שבועות נפרדו השניים והתגרשו רשמית במרץ 2001. ביוני 2003 נישאה לג'יי ג'רדינה, הבעלים של חברה המפיקה סרטים פורנוגרפיים, והגבר היחיד עמו קיימה יחסי מין מול המצלמה מאז 1998. במהלך נישואיה חלתה בסרטן העור.
ניתוח שעברה להסרת הסרטן הסתיים בהצלחה, אך בתקופת מחלתה נכנסה להריון והפילה כעבור חודשיים.
בדצמבר 2006 הגישה בקשה לגירושים גם מג'רדינה.
ב-2007 בן זוגה לחיים היה אומן אמנויות לחימה משולבות טיטו אורטיז.
ב-16 במרץ 2009 ילדה ג'יימסון תאומים בנים.
באפריל 2010 אורטיז נעצר בחשד שהכה את ג'יימסון.
להגנתו טען כי ניסה להגן עליה מפני התמכרותה לסמים.
במרץ 2011 חשפה מידע רב על חייה האישיים, במסגרת ריאיון שנתנה לוויליאם שאטנר בתוכניתו "בלי מעצורים" ואמרה, בין השאר, כי נהנתה מאוד מכל היבט של עבודתה כשחקנית בסרטי פורנוגרפיה.
בחודש יוני 2015 הודיעה ג'יימסון שהיא בתהליכי גיור ומתעתדת להתחתן עם בן זוגה, היהלומן הישראלי ליאור ביטון, המתגורר בלוס אנג'לס.
באוגוסט 2015 החלה להשתתף בעונת "האח הגדול VIP" בבריטניה שם נתגלתה כשומרת כשרות אדוקה.
ב-2016 ג'יימסון פרסמה בטוויטר שלה על כך שהשלימה את הגיור האורתודוקסי שלה עם רב חרדי בבית דין בניו יורק, כשבעברה הרחוק גדלה כקתולית.
ב-2017 נולדה להם בת משותפת.
בשנת 2023 התגרשה מביטון והתחתנה עם מעצבת השיער ומשפיענית הרשת ג'סי לולס.
בשנת 2025 עברה טבילה לנצרות והכריזה שהיא פועלת לקרב אנשים לישו.
במהלך הבחירות לנשיאות ארצות הברית 2008 הביעה ג'יימסון תמיכה פומבית במועמדת המפלגה הדמוקרטית, הילרי קלינטון.
באוגוסט 2012 הודיעה ג'יימסון לכלי התקשורת, במהלך אירוע חגיגי במועדון החשפנות "Gold Club", כי היא תומכת במיט רומני לקראת הבחירות לנשיאות ארצות הברית וכי היא "מצפה בכיליון עיניים לנשיא מהמפלגה הרפובליקנית בחזרה בבית הלבן".
לעמדתה, "כשאתה עשיר, אתה רוצה נשיא רפובליקני".
באוקטובר 2015, עקב גל פיגועי הדקירה הפלסטיניים, הביעה ג'יימסון תמיכה נלהבת בישראל.
בין היתר, העלתה לאינסטגרם תמונה שלה עם גב חשוף שעליו צויר דגל ישראל ותחתיה כתבה: "ישראל, הישארי חזקה!", צייצה בטוויטר כי היא "לא קונה את שטיפת המוח הפלסטינית", הביעה הסתייגות מדברי הנשיא ברק אובמה ותמכה פומבית בראש הממשלה בנימין נתניהו.
ג'נגה הוא משחק של מיומנות מוטורית.
שם המשחק היא המילה 'בניה' בסוואהילית.
בגרסתו הנפוצה של המשחק הוא מכיל 54 לבני עץ מוארכות המשמשות לבניית מגדל.
במהלך המשחק שולפים השחקנים על פי תור לבני משחק מהמגדל ומניחים אותן בחזרה על ראשו, תוך ניסיון לשמור על יציבות המבנה שנוצר.
השחקן הראשון שגורם להתמוטטות המגדל הוא המפסיד.
בניית המגדל נעשית על ידי הנחת לבני העץ במאונך ומאוזן לסירוגין.
אם לא נשארו אופציות להסרת לבנים מכריזים על תיקו.
ג'נה היא עיר מסחר היסטורית קטנה אך חשובה בדלתה העליונה של נהר הניז'ר, במרכז מאלי.
העיר מפורסמת בשל הסגנון האדריכלות המבוסס על לבני בוץ, ובייחוד המסגד הגדול של ג'נה, שנבנה ב-1220 ושופץ ב-1907. ג'נה הייתה בעבר מרכז של מסחר והשכלה, ומאז הקמתה היא נכבשה מספר פעמים.
העיר נחשבת לעתיקה ביותר באפריקה שמדרום למדבר הסהרה, ומרכזה ההיסטורי הוכרז כאתר מורשת עולמית על ידי אונסק"ו ב-1988. מבחינה מנהלית העיר שייכת לאזור מופטי.
בני הסונינקה הקימו את ג'נה בשנת 800 על חורבות היישוב שהוקם על ידי דייגים בני הבוזו.
העיר התרחבה במהירות במאה ה-13 לאחר שפליטים סונינקים מהאימפריה של גאנה היגרו לאזור ניז'ר והתיישבו בג'נה.
ג'נה הייתה מרכז אנימיזמי למרות עליית כוחו של האסלאם באזורים שמסביבה.
במאה ה-13 והמאה ה-14 החל תהליך אסלאמיזציה מתון על ידי הסוחרים ממאלי וצפון אפריקה.
בערך באותה תקופה נחרבה העיר ז'נה-ז'נו, הנמצאת במרחק שלושה ק"מ דרומית-מזרחית לג'נה.
קאנבורו, המלך של ג'נה, המיר את דתו לאסלאם בשנת 1300 בקירוב, והחל בבנייתו של המסגד הגדול הראשון.
קאנבורו עשה זאת, בין היתר, בגלל התושבים החדשים ורצונו לעורר את הכלכלה.
כיוון שהאימפריה של מאלי נהנתה מתקופה של יציבות פוליטית במאה ה-14, עמדה ג'נה בקשרי מסחר חופשיים עם הערים והכפרים שבאזור דלתת הניז'ר.
לאחר שטימבוקטו נכבשה על ידי מאלי נוסד קשר כלכלי בין שתי הערים למשך מאתיים השנים הבאות.
ג'נה סיפקה לטימבוקטו מוצרים מהיערות הגשם ואזור הסוואנה, ובין אלה מזון, זהב ועבדים, ובתמורה רכשה מטימבוקטו הליטים מנווה המדבר של הסהרה, כמו גם סחורות יקרות אחרות מצפון אפריקה.
למרות קרבתה לאמיפריית מאלי, ג'נה מעולם לא הייתה חלק ממנה.
היא התקיימה כעיר-מדינה עצמאית, והייתה מוגנת על ידי התנאים הגאוגרפיים ועל ידי חומות.
לפי האגדה ניסתה האימפריה של מאלי לכבוש את העיר 99 פעמים לפני שוויתרה על שאיפה זו.
ג'נה נכבשה ב-1473 על ידי סוני עלי מאימפריית סונגהאי.
לפי האגדה נמשך המצור על ג'נה 7 חודשים ו-7 ימים, ובסופו נהרג מלכה של העיר, והיא נכנעה ללא תנאי.
אלמנת המלך התחתנה עם סוני עלי, והשלום הושב על כנו.
מרוקו כבשה את העיר ב-1591 לאחר שהחריבה את עמדות השליטה של סונגהאי באזור.
במאה ה-17 הייתה ג'נה למרכז מסחר ולימוד פורח.
שיירות מג'נה נסעו מהעיר לעיתים תכופות על מנת לסחור עם הערים הסמוכות בגהו, בונו מאנסו, בונדוקו ואחרות.
השליטה בעיר התחלפה מספר פעמים בתקופה שלאחר המאה ה-17. ג'נה הייתה חלק מממלכת סגו בין 1670 ל-1818, האימפריה של מאסינה בין 1818 ל-1861, והאימפריה של טואוקולר בין 1861 ל-1893. הצרפתים כבשו את העיר ב-1894, ובתקופה זו שקעה העיר, ועימה דעך גם היקף הפעילות המסחרית בה.
בין נימוקי הוועדה הבינלאומית למונומנטים ולאתרים להכללת ג'נה ברשימת אתרי המורשת העולמית נזכר הסגנון האדריכלי בו בנויה העיר.
הבניינים בנויים מבוץ ומחתיכות עצים החוצות את הקירות, וקומת קרקע שלהם פתוחה, בהתאם לסגנון טואוקולר או לסגנון המרוקני.
עם זאת חזותה של העיר העתיקה נפגעה עקב בנייתם של מבנים מודרניים, ולמרות היותה של העיר העתיקה אתר מורשת עולמית.
המבנה הבולט בעיר הוא המסגד הגדול שיכול להכיל עד 1,000 מתפללים, וגובהו עשרים מטרים.
הגג נתמך על ידי 100 עמודים, וסגנונו האדריכלי דומה לזה בו נקטו הבנאים הסודנים משבט הבוזו.
תושבי העיר הם אלה המתחזקים את המסגד, ומאז תקרית שהתרחשה לפני כמה שנים ועירבה צלמי אופנה איטלקיים, מותרת הכניסה למסגד לתיירים מוסלמים בלבד.
מבנים נוספים הם קבר טופאמה דג'נפו, שלפי האגדה הקריב את עצמו לצורך הקמת העיר, והשרידים של ז'נה-ז'נו, שהייתה עיר חשובה בין המאה ה-3 לפנה"ס עד המאה ה-13.
ג'נה מפורסמת גם בשל כך שהיא הופכת לאי כאשר הנהרות עולים על גדותיהם בשלהי עונת הגשמים.
אולם, בשנת 2008 התעוררה בעיה אחרת כאשר דווח כי העיר מתייבשת בגלל סכר שהוקם על הנהרות באני וטאלו, הנמצאים במרחק 150 ק"מ במעלה הזרם.
גם יום השוק הנערך בעיר פעם בשבוע מושך אליה מבקרים.
אוכלוסיית העיר מונה כ-14,196 תושבים נכון לשנת 2005, לעומת 10,275 תושבים ב-1976. רוב תושבי ג'נה מדברים בשפות הסונגהאי, והשפות משקפות את המגוון האתני של האזור.
בכפרים שמסביב לג'נה מדברים בבוזו, פופולדה ובאמבארה.
ג'נה לי דֵוַואן היא שחקנית, רקדנית ומנחת טלוויזיה אמריקאית.
החלה את הקריירה שלה כרקדנית ליווי לאומנים כגון כריסטינה אגילרה, מיסי אליוט וג'נט ג'קסון.
לאחר מכן שיחקה בסרטים "סטפ אפ" ו"רוקדים", ובסדרות הטלוויזיה "אימה אמריקאית: המלון" ו "המכשפות מאיסט אנד".
מאז שנת 2021 היא מגלמת את הכבאית ביילי ניון בסדרה "הטירון".
דוואן נולדה בהרטפורד, קונטיקט שבארצות הברית.
אמה היא ננסי (לבית בורש).
אביה בעברו שיחק פוטבול באוניברסיטת נוטרדאם, כרץ אחורי.
הוריה התגרשו בצעירותה של דוואן, ואמה נישאה בשנית לאחר מכן.
דוואן התחנכה בבית ספר פרטי קתולי לבנות במרילנד, לאחר מכן עברה לתיכון בטקסס, שם הייתה דוואן-טייטום מעודדת.
היא סיימה את לימודיה בשנת 1999, ונבחרה למלכת הנשף בשנתה האחרונה.
לאחר סיום התיכון למדה באוניברסיטת דרום קליפורניה.
לפני שדוואן החלה את קריירת המשחק שלה היא הייתה רקדנית רקע.
היא עבדה עם זמרים ולהקות כמו ג'נט ג'קסון, אן סינק, שון "פאף דדי" קומבס, טוני ברקסטון, סלין דיון, מיסי אליוט, ריקי מרטין.
דוואן הופיעה גם בסרט הקומדיה "חתיכה של הפתעה" בתור רקדנית גיבוי, וגם בקליפ של כריסטינה אגילרה בסינגל "לא עצמי הלילה" בשנת 2010.
בשנת 2006 כיכבה דוואן בדרמת הריקוד סטפ אפ ושיחקה את נורה קלארק, תלמידה לריקוד שחברה לנער בעייתי שנשלח לשירות בקהילה כשרת בבית הספר שלה.
הסרט הרוויח כ-119 מיליון דולרים ברחבי העולם.
על הסט של הסרט הכירה דוואן את צ'נינג טייטום, ולאחר זוגיות של כ-4 שנים הם נישאו.
באוגוסט 2008, כיכבה דוואן-טייטום בסרט הטלוויזיה, "שערוריית המעודדות מטקסס", העוקבת אחרי חמש בנות-עשרה מרדניות, כאשר דוואן-טייטום שיחקה בתפקיד מאמנת הכושר והמשמעת שלהן.
בנובמבר 2009 הופיעה דוואן-טייטום בקומדיה "בתולה אמריקאית" לצד רוב שניידר.
באוגוסט 2010, לוהקה לסרט הפשע "בגידה בין חברים", שיצא לאור ב-DVD בספטמבר 2011.
במרץ 2011, לוהקה דוואן לפיילוט של NBC "מועדון הפלייבוי", ובחודש מאי באותה שנה, הוציאה NBC את הסדרה בעונה מלאה.
דוואן-טייטום לוהקה לתפקיד באני ג'ייני, שפנפנת פלייבוי פרובוקטיבית שעובדת במועדון פלייבוי בשיקגו בשנת 1961. הסדרה הופיעה לראשונה ב-19 בספטמבר 2011, ל-5.2 מיליון צופים, אך בשל תגובות מעורבות ממבקרים ודירוגים נמוכים, ביטלה NBC את הסדרה לאחר שלושה פרקים בלבד, באוקטובר 2011.
ב-14 בספטמבר 2012 הופיעה דוואן-טייטום בסרט הקומדיה רומנטית "10 שנים", שהופק על ידי בעלה צ'נינג טייטום.
מינואר 2013 היא מופיעה בסדרת הטלוויזיה "המכשפות מאיסט אנד".
ב-2015 גילמה את לוסי ליין בסדרת גיבורות-העל "סופרגירל" המבוססת על דמויות מבית DC קומיקס.
בשנים 2018–2019 גילמה נציגת מכשור רפואי בעונה הראשונה והשנייה של סדרת הדרמה הרפואית "המתמחה".
משנת 2021 החלה לשחק בסדרה "הטירון" בתפקיד ביילי ניון.
דוואן הקימה, בשותפות ביחד עם ריד קרולין, אדם מרטינגנו, ברט רודריגז, ובעלה לשעבר השחקן צ'נינג טייטום, חברת הפקות בשם "andOut33".
ההפקה הראשונה שלהם הייתה סרט תיעודי שנקרא "כדור הארץ עשוי זכוכית"; הסרט הוקרן בבכורה בפסטיבל הסרטים טרייבקה בשנת 2010. דוואן וטייטום גם הפיקו בפועל את "סטפ אפ: הסדרה" שעלתה לשידור בשנים 2018–2022 ב-YouTube RED וברשת הטלוויזיה Starz.
בשנת 2006, פגשה את השחקן צ'נינג טייטום על הסט של הסרט "סטפ אפ" בו שניהם כיכבו, והם התחילו לצאת זמן קצר לאחר גמר הצילומים.
הם התארסו בספטמבר 2008 במאווי, הוואי.
הם נישאו ב-11 ביולי 2009 בכנסייה במליבו, קליפורניה, ובמשך כעשור היא הייתה נודעת בשם ג'נה דוואן-טייטום (Jenna Dewan-Tatum) בשנת 2013 נולדה להם בת, בלונדון.
הם נפרדו באפריל 2018, והתגרשו באופן רשמי ב-2019.
באוקטובר 2018 החלה בקשר זוגי עם השחקן והזמר סטיב קייזי.
בספטמבר 2019 הזוג הודיע כי הם מצפים לילד ראשון ביחד.
ב-6 במרץ 2020 נולד לזוג נולד בנם הראשון.
בינואר 2024 הזוג הודיע כי הם מצפים לתינוק נוסף.
דוואן היא גם טבעונית לשעבר וגם צמחונית לשעבר.
בריאיון ב-2016 סיפרה שאת ההחלטה להפסיק לאכול בשר קיבלה בסביבות גיל עשר, לאחר שצפתה בטלוויזיה בתוכנית על בתי מטבחיים.
היא תומכת בזכויות בעלי חיים והשתתפה בקמפיינים נגד תעשיית העור ונגד ניסויים בבעלי חיים בתחום הקוסמטיקה.
PETA הכריזו עליה כאחת משלוש "הטבעוניות הסקסיות" לשנת 2017.
+שנהסרטתפקידהערות2002חתיכה בהפתעהרקדנית סלסה2005Waterborneדאבי סמית'תמרהתמרה ריילי2006רוקדיםסשה בולוטהטינה 2סאליסטפ אפנורה קלארק2008Love Lies Bleedingאמבר2009Falling Awakeאלסנדרהמת על נשים (אנ')שרה ג'ייןאוהבת אותם רעיםמולי טיילורבתולה אמריקאיתפרסיליה וויט2011The Legend of Hell's Gate: An American Conspiracyקתרין פרסקוטBalls to the Wallרייצ'ל מת'יוס10 שניםג'סבגידה בין חבריםמיה2012Slightly Single in L.A.היילי2019ברלין סיפור אהבהמנדישנת החתונה שליג'סיקה
גם מפיקה2020רובוט צ'יקןדמויות שונותדיבוב; פרק: "Buster Olive in: The Monkey Got Closer Overnight"2021–הווההטירוןביילי ניוןתפקיד אורח (עונה 3)
תפקיד ראשי (עונה 4–הווה)2022בואו לרקוד איתישופטתתוכנית מציאותLet's Get Physicalסאדי סמית'סרט טלוויזיה של Lifetime
ג'נה ליין מאלון היא שחקנית, מוזיקאית וצלמת אמריקאית.
ידועה בשל תפקידיה בסרטי הקולנוע "אמא חורגת", "דוני דארקו", "גאווה ודעה קדומה", "סאקר פאנץ'", "גאולה!", ו"התלקחות".
היא הייתה מועמדת לפרס גלובוס הזהב בשנת 1998 על הופעתה בסרט "תקווה" של שואוטיים.
מאלון נולדה בעיר ספארקס, נבדה שבארצות הברית, למשפחה נוצרית ממוצא נורווגי ואירי.
היא גדלה לצד אמה דברה, ממנה גם שאבה את אהבתה למשחק בגיל צעיר.
היא קיבלה חינוך ביתי עד כיתה ו' וכמתבגרת למדה ב"בית הספר המקצועני לילדים" שבניו יורק.
כמו כן ב-1997 כיכבה בסרט הטלוויזיה מבית הולמרק "Ellen Foster" בתור אלן פוסטר.
בשנת 1998 הועמדה מאלון לפרס גלובוס הזהב על הופעתה בהפקת הטלוויזיה בבימויה של גולדי הון "Hope" ושיחקה בדרמה הקומית המצליחה של כריס קולומבוס "אמא חורגת" בתפקיד אנה בתה של ג'קי האריסון (סוזן סרנדון).
ב-1999 הופיעה בדרמת הספורט של סם ריימי "בשם האהבה".
ב-2001 שיחקה מאלון בסרט הפולחן של ריצ'רד קלי "דוני דארקו" בתפקיד הנערה גרטשן רוס חברתו של דוני דארקו (ג'ייק ג'ילנהול) ובדרמה של אירווין ווינקלר "החיים כבית" בתפקיד אלייסה באק.
ב-2002 שיחקה בדרמת ההתבגרות "חייהם הפרועים של נערי המקהלה" בהפקת ג'ודי פוסטר ולצידם של הכישרונות הצעירים באותן שנים אמיל הירש וקיראן קולקין.
ב-2003 הופיעה מאלון בהפקת הטלוויזיה הקנדית על חייו הצורר הנאצי אדולף היטלר "היטלר: עלייתו של הרשע" בתפקיד גלי ראובל ובהפקתו של קווין ספייסי "נקודת מבט" לצידו של ראיין גוסלינג בתחילת דרכו.
ב-2004 שיחקה בקומדיית ההתבגרות גאולה!
בתפקיד הראשי בתור המתבגרת השקטה מרי קאמינגס.
ב-2005 השתתפה מאלון בדרמה של ג'ו רייט "גאווה ודעה קדומה" בתפקיד לידייה בנט.
ב-2007 שיחקה בדרמת ההישרדות הביוגרפית של שון פן "עד קצה העולם" בתפקיד קארני אחותו של כריסטופר מקדונלד'ס (אמיל הירש).
ב-2008 היא הופיעה בסרט האימה האוסטרלי "חורבות".ב-2009 שיחקה בדרמה של אורן מוברמן "השליח" בתור קלי חברתו של הסמל ויל מונטגומרי (בן פוסטר).
בשנת 2011 שיחקה מאלון בפנטזיית הפעולה של זאק סניידר "סאקר פאנץ'" בתפקיד של הרקדנית רוקט.
בשנת 2012 הופיעה במיני סדרה ההיסטורית בהפקת קווין קוסטנר "הטפילדס ומקקויס", אודות הסכסוך הטפילד-מק'קוי, בתפקיד ננסי אחייניתו של המתיישב רנדולף מק'קוי (ביל פקסטון).
בשנת 2013 השתתפה מאלון בסרט שובר הקופות "התלקחות", השני בסדרת סרטי "משחקי הרעב" בתור ג'והאנה מייסון, המנצחת ממחוז 7, ועל תפקידה זה הייתה מועמדת לפרס סאטורן לשחקנית ראשית בסרט קולנוע.
בשנת 2020 לוהקה מאלון לעונה הרביעית של סדרת הדרמה המשפטית "גוליית" מבית פריים וידאו.
בשנת 2003, בגיל 19, רכשה מאלון בית באגם טאהו, נבאדה, שם התגוררה עד לשנת 2012.
במאי 2016 ילדה מאלון בן בשם אודה מאונטן, מבן זוגה, הצלם אית'ן דה-לורנזו.
בני הזוג התארסו באוגוסט 2016, אך בפברואר 2019 הזוג נפרד.
ב-2016 תמכה במועמד הדמוקרטי לנשיאות ארצות הברית, ברני סנדרס.
+שנהסדרהתפקידהערות1996הממזרה מקרולינהרות אן "בוני" בואטרייטסרט טלוויזיה של שואוטיים
מועמדת פרס אינדפנדנט ספיריט להופעת הפריצה הטובה ביותר (אנ') (1997)מתחבאים באמריקהווילה ג'נוסוןסרט טלוויזיה של שואוטיים
גַ'נגוֹ פט הוא דמות בדיונית המככבת בזיכיון "מלחמת הכוכבים".
בסרטים גולם על ידי טמוארה מוריסון.
למעשה, ג'נגו הופיע רק בסרט מלחמת הכוכבים - פרק 2: מתקפת המשובטים, אבל הוזכר והוצג כהולוגרמה בסדרה מלחמת הכוכבים: מלחמת המשובטים, והופיע גם במשחקי וידאו.
ג'נגו פט הוא צייד ראשים ולוחם נודע, והוא המקור לצבא המשובטים של הרפובליקה הגלקטית, אם כי כל המשובטים מתוכנתים לציות מוחלט בניגוד ל"אביהם" העצמאי.
הוא "אביו" של שיבוט בשם בובה פט, אשר עתיד להמשיך את דרכו של אביו כצייד ראשים.
בהופעתו הראשונה של ג'נגו פט, בסרט מלחמת הכוכבים - פרק 2: מתקפת המשובטים, ג'נגו מתואר כצייד ראשים אכזר שהושכר על ידי דארת' טיראנוס להתנקש בחיי סנאטור פאדמה אמידאלה בתגובה לפעולותיה באירועי אימת הפנטום.
פט מקבל לעבודה ציידת ראשים בשם זאם וויזל, אותה הוא שולח להתנקש בפאדמה.
לאחר שני ניסיונות כושלים, ג'נגו נאלץ להרוג את וויזל בעזרת חץ רעל, כדי למנוע ממנה אפשרות לערוק לצד הג'דיי.
עם זאת, אובי ואן קנובי מגלה כי החץ יוצר בקאמינו, וכשהוא נוסע לשם הוא מגלה כי בקאמינו פותח צבא משובטים שהוזמן לרפובליקה הגלקטית, שהתבנית הגנטית שלהם הגיעה מג'נגו.
עימות מתפתח בין ג'נגו ואובי-ואן, שבסופו ג'נגו בורח לג'נוסיס בעקבות דארת' טיראנוס.
שם, ג'נגו לוקח חלק בקרב על ג'נוסיס, ונהרג כשמייס וינדו עורף את ראשו לעיני בנו, בובה פט - שלעתיד יגדל להיות צייד הראשים הידוע לשמצה, תוך כדי שימוש בשריון הדומה לזה של אביו, אותו בובה צבע בצבעי אדום-ירוק.
בסדרת 2008 של הסדרה מלחמת הכוכבים: מלחמת המשובטים, ג'נגו פט מוזכר מספר פעמים.
בפרק "מִגרש המנדלור", אובי-ואן מזכיר את המפגש שלו עם ג'נגו באוזני המאנדלור פריים אלמק, שמכחיש כל קשר של ג'נגו למנדלוריאנים.
בפרק "צוערי המשובט", אמה סו מזכירה את מותו המצער של ג'נגו בפני שאק טי, ובפרק "חיילי ה-ARC" דמותו של ג'נגו מופיעה כהולוגרמה.
בקשת סיפור בהיקף של שלושה פרקים, בובה פט מנסה לנקום במייס ווינדו על מות אביו.
במשחק הווידאו Star Wars: Bounty Hunter, ג'נגו מופיע כדמות ראשית וניתנת למשחק.
משחק זה מספר את סיפור מקורו של ג'נגו ומשימות שעבר, כשכל החוויות הן בעצם ניסוי שאורגן על ידי דארת' טיראנוס כדי למצוא מועמד לנותן התבנית הגנטית עבור צבא המשובטים.
פט הופיע בעוד משחקי מלחמת הכוכבים, ואף במשחק Tony Hawk's Pro Skater 4, שאינו קשור למלחמת הכוכבים.
רג'ינה מארי "ג'נה" פישר היא שחקנית ובמאית אמריקאית.
ידועה בזכות תפקידה בסדרה הקומית "המשרד" עליו הייתה מועמדת לפרס אמי.
בין הסרטים בהם שיחקה: "מחליקים אותה", "הולך חזק: סיפורו של דיואי קוקס", "רווקים לשבוע" ו"האיש המכני הענק".
פישר נולדה בפורט ויין, אינדיאנה שבארצות הברית, למשפחה מרקע נוצרי.
אמה אן (לבית מילר), היא מורה להיסטוריה ואביה, ג'יימס אי.
לה אחות צעירה בשם אמילי, מורה בבית ספר יסודי.
לה תואר ראשון בתיאטרון ועיתונות.
פישר החלה לשחק בגיל 6, בסדנת משחק שהעבירה אמה.
פישר החלה את הקריירה שלה כשחקנית תיאטרון בזמן לימודיה בקולג'.
לאחר שעברה ללוס אנג'לס החלה לשחק בסגנון קומדיה דל'ארטה עם תיאטרון "Zoo District".
לדבריה לקח שלוש שנים של ניסיונות עד שקיבלה את התפקיד הראשון בטלוויזיה - תפקיד קול קטן בסדרה "ספין סיטי".